हैदराबाद के मीर चौक पुलिस स्टेशन में म्यूजियम के एडमिनिस्ट्रेटिव ऑफिसर शौकत हुसैन की ओर से इस मामले में शिकायत दर्ज कराई गई है। हुसैन ने बताया कि जब सोमवार सुबह म्यूजियम खोला गया तो एक ताला टूटा हुआ था और कई सामान गायब थे। पुलिस का अनुमान है कि चोर संग्रहालय की दीवार पर लगे लकड़ी के रोशनदान से रस्सी के सहारे चौथी मंजिल पर पहुंचे। पुलिस ने सामान का पता लगाने के लिए 10 टीमें बनाई हैं। पुलिस सीसीटीवी फुटेज की मदद से मामले की पड़ताल कर रही है।